

**DAUGAVPILS PAŠVALDĪBAS CENTRĀLĀ PĀRVALDE**

Reģ. Nr. 40900039957, K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts info@daugavpils.lv www.daugavpils.lv

**R Ī K O J U M S**

Daugavpilī

2024. gada 12. jūnijā Nr. 182e

**Par grozījumiem Daugavpils pašvaldības centrālās pārvaldes**

**dokumentu pārvaldības noteikumos**

Pamatojoties uz Pašvaldību likuma 22. panta pirmās daļas 2.punktu, Daugavpils pašvaldības centrālās pārvaldes nolikuma, kas apstiprināts ar Daugavpils domes 2022. gada 29. decembra lēmumu Nr. 894, 3. punktu un 16.7. apakšpunktu,

ņemot vērā 2024. gada 17. maija audita ziņojumā izteikto priekšlikumu veikt grozījumus Daugavpils pašvaldības centrālās pārvaldes dokumentu pārvaldības noteikumos, lai novērstu iespējamās situācijas nākotnē, kad darbinieka kļūdas dēļ varētu tikt sniegta nepilnīga informācija iestādēm, privātpersonām vai informācija tiktu sniegta nokavēti, un izvērtējot to kopsakarā ar lietvedības un elektronisko dokumentu vadības sistēmas risinājumiem un dokumentu apriti pašvaldībā,

**izdarīt** Daugavpils pašvaldības centrālās pārvaldes dokumentu pārvaldības noteikumos, kas apstiprināti ar Daugavpils pašvaldības centrālās pārvaldes vadītāja p.i. 2023. gada 28. jūlija rīkojumu Nr. 188e (grozīti ar Daugavpils pašvaldības centrālās pārvaldes vadītāja p.i. 2024. gada 5. janvāra rīkojumu Nr.7e), šādus grozījumus:

1. Papildināt ar 30.1 punktu šādā redakcijā:

“30.1 Ja dokuments satur pieprasījumu sniegt informāciju par pašvaldības iepriekšējo saraksti ar personu (institūciju), dokumenta izpildītājam ir pienākums informāciju pārbaudīt arī Sistēmā.”.

1. Papildināt ar 36.1 punktu šādā redakcijā:

“36.1 Departamenta atbildīgais darbinieks reizi nedēļā informē pašvaldības izpilddirektoru (Centrālās pārvaldes vadītāju) par dokumentiem, kuriem pašvaldības amatpersonas atbilstoši šo noteikumu 25. punktam Sistēmā dokumenta reģistrācijas kartītē nav sagatavojušas rezolūciju un nav nodevušas tālāk izpildei.”.

Daugavpils pašvaldības centrālās pārvaldes vadītāja S.Šņepste